Himaditida

Jezero Himaditida (grčki: Λίμνη Χειμαδίτιδα, makedonski: Рудничко Езеро) je kraško jezero u zapadnoj Makedoniji, na sjeveru Grčke. Hidrografija Jezero leži udaljeno 10 km jugozapadno od gradića Amyntaia, administrativno podpada pod Prefekturu Lerin, a nedaleko su granice prefektura Kožani i Kostur. Jezero Himaditida leži na 593 metara nadmorske visine ima površinu od 10,8 km², prosječnu dubinu od 1 metra, dugo je 5,1 i široko do 0,7 km. Jezero Himaditida zauzima jednu od vapnenačkih vrtača, vodom ga puni Jezero Zazari udaljeno svega 2 km zapadnije i vodotoci koji se slivaju sa planinskog masiva Verno. Vode mu se odljevaju u niže Jezero Petron, podzemnim kanalima. Jezera Zazari i Himaditida su dio šireg hidrološkog bazena, u kom se nalazi i Jezero Petron. Ukupna površina ovog bazena iznosi 344 km². Po jednoj od geoloških teorija, današnja jezera Zazari, Himaditida, Petron i Vegoritida su samo ostatci nekadašnjeg puno većeg jezera Eordaia, koje je imalo površinu od 1.000 km² i bilo duboko 250 metara. Reference Vanjske veze Slike s jezera (en) Λίμνες Ζάζαρη και Χειμαδίτιδα Arhivirano 2016-03-07 na Wayback Machine-u (el)